Alexander Nouri

Alexander Nouri (الکساندر نوری‎‎, s. 20. elokuuta 1979) on iranilais-saksalainen jalkapallovalmentaja ja entinen keskikenttäpelaaja. 

 Ura 
Nouri hankki pelilliset oppinsa Werder Bremenin juniorijoukkueessa, mutta läpimurto edustusmiehistöön jäi kuitenkin tekemättä. Vuonna 1999 hän pelasi lainalla Seattle Soundersissa. Saksan kentillä Nouri teki läpimurtonsa KFC Uerdingenissa, jossa hän pelasi yli 80 ottelua. Nouri ei koskaan noussut Bundesliigatason pelaajaksi, vaan edusti alempien sarjatasojen joukkueita. Hän lopetti uransa VfB Oldenburgissa vuonna 2011.Alexander Nouri Calciozz. Viitattu 11.5.2017.

Valmennuruansa Nouri aloitti kesällä 2011 VfB Oldenburgin juniorivalmentajana. Marraskuussa hän siirtyi edustusjoukkueen valmennustiimiin apuvalmentajaksi ja keväällä 2013 urheilutoimenjohtajaksi. Nourin pesti Oldenburgissa huipentui seuran päävalmentajuuteen kaudella 2013/14. Hän luotsasi seuran Regionalligan kolmanneksi. Kauden jälkeen Nouri siirtyi Werder Bremenin organisaatioon reservijoukkueen apuvalmentajaksi. Lokakuussa hän korvasi Viktor Skrypnykin reservijoukkueen päävalmentajana.Alexander Nouri Transfermarkt. Viitattu 11.5.2017.

Syyskuun puolivälissä 2016 Nouri korvasi Skripnikin Werder Bremenin edustusjoukkueen päävalmentajana.INTERIMS-COACH NOURI ÜBERNIMMT FÜR SKRIPNIK Werder Bremen. Viitattu 11.5.2017. Nourin johdolla putoamiskamppailuun juuttuneen Werder Bremenin peli piristyi ja lokakuussa seura teki hänen kanssaan kauden loppuun ulottuvan sopimuksen.ALEXANDER NOURI APPOINTED SV WERDER HEAD COACH  Werder Bremen. Viitattu 11.5.2017. Nourin johdolla Bremen nousi sarjan häntäpäästä taistelemaan jopa paikasta Eurooppa-liigaan. Erityisen vahva jakso Bremenillä alkoi helmikuun puolivälissä, jonka jälkeen joukkue pelasi 11 ottelua tappioitta. Ennen Bundesliigan viimeistä kierrosta Bremen teki Nourin kanssa kesään 2019 ulottuvan jatkosopimuksen.Vertrag fix! Alexander Nouri verlängert bei Werder Bremen Nord24.de. Viitattu 16.5.2017.

Kausi 2017/18 lähti Nourin valmentamalta Bremeniltä heikosti liikkeelle. Joukkue ei voittanut yhtään pelaamistaan kymmenestä ensimmäisestä Bundesliiga-ottelusta ja vajosi putoamiskamppailuun. Seurajohto erotti Nourin lopulta lokakuun lopussa 2017, kun Bremen oli kärsinyt 3–0 tappion FC Augsburgille.Alex Nouri: Werder Bremen sack manager after 3-0 defeat by Augsburg

Syyskuun puolivälissä 2018 Nourista tuli 2. Bundesliigan FC Ingolstadtin päävalmentaja.NEUER CHEFCOACH FÜR DIE SCHANZER: ALEXANDER NOURI ÜBERNIMMT Nourin johdolla Ingolstadtin syöksykierre jatkui ja joukkue vajosi sarjan jumboksi. Seurajohto erotti Nourin jo marraskuun lopussa.FC Ingolstadt trennt sich von Trainer Alexander Nouri

Marraskuussa 2019 Nourista tuli Jürgen Klinsmannin apuvalmentaja Hertha BSC:n edustusjoukkueeseen."Den Schulterschluss schaffen!"  Klinsmannin siirryttyä sivuun päävalmentajan tehtävistä helmikuussa 2020 nousi Nouri seuran päävalmentajaksi.Jürgen Klinsmann ab sofort nicht mehr Cheftrainer  Huhtikuussa 2020 seura irtisanoi Nourin ja palkkasi päävalmentajaksi Bruno Labbadian. Nourin potkujen aikaan Bundesliiga-kausi oli koronaviruksen vuoksi toistaiseksi keskeytetty.Bruno Labbadia neuer Cheftrainer bei Hertha BSC 

 Perhe 
Nouri syntyi saksalaisessa pikkukaupunki Buxtehudessa. Hänen isänsä on iranilainen ja äitinsä saksalainen.ISP Exclusive Interview with Alexander Nouri  ISP. Viitattu 11.5.2017. Nourilla on Saksan ja Iranin kaksoiskansalaisuus."Rote Karte" für Trumps Einreiseverbot Spiegel Online. Viitattu 11.5.2017.

 Lähteet 

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Iranilaiset jalkapallovalmentajat
Luokka:Iranilaiset jalkapalloilijat
Luokka:Vuonna 1979 syntyneet
Luokka:Elävät henkilöt